Il-bużullottista Finlandiż José Ahonen ġibed filmat li juri kif sebat iklieb tħawdu u ma setgħux isibu tarf x’kien qed jiġri meta l-ikel tagħhom “sparixxa”. Il-video, li jinsab fuq YouTube, diġà rawh 4,500,000 persuna. Kull kelb – Elsa, Taisto, Gado, Nakke, Salli, Dumle u Tortsi – irreaġixxew differenti għall-ħeffa ta’ jdejn Ahonen: Taisto deher iħares lejn is-sema qabel ma jdur dawra sħiħa jfittex l-ikel waqt li Gado jagħmel spezzjoni sħiħa tal-art. Fl-aħħar mill-aħħar, il-klieb kollha ngħataw l-ikel.